पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार द्वारा 15 मई तक लॉकडाउन बढ़ाए जाने के बावजूद लोग लॉकडाउन के नियमों की उल्लंघना करने से गुरेज नहीं कर रहे। सोमवार को बाजार में इक्का-दुक्का दुकानें खुली रहीं। दुकानदारों का कहना है कि पिछले एक साल से कोरोना से मंदी का दौर चल रहा है। हम घर का खर्चा कहां से चलाएं? थाना प्रमुख ने इस मौके पर कहा कि दुकानें बंद कराना या खुलाना मेरा काम नहीं है। हमारा काम सरकार द्वारा जारी हिदायतों को लागू करवाना है। अगर आपको कोई शिकायत है तो उच्च अधिकारियों के पास जा सकते हैं।
साथ ही ट्रैफिक पुलिस इंचार्ज एएसआई सुखदेव सिंह द्वारा बिना वजह घूमने वाले 50 लोगों के कोरोना सैंपल करवाए गए वहीं 50 लोगों को मास्क भी बांटे गए। इस मौके पर नियमों की उल्लंघना करने वाले 12 लोगों के चालान भी काटे गए। उन्होंने लोगों स अपील की कि वह लॉकडाउन के दौरान घर पर ही रहें, जरूरी काम होने पर ही बाहर निकलें । इस अवसर पर एएसआई दलबीर सिंह, एएसआई लखवीर सिंह, गगनदीप सिंह भी हाजिर थे ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn